फिल्म सरजमीं की शूटिंग से लिया ब्रेक, 7 मार्च को आएंगी वापस; सुनील शेट्‌टी ने किया आराम
हिमाचल के कुल्लू स्थित मनाली में चल रह फिल्म सरजमीं की शूटिंग से ब्रेक लेकर फिल्म अभिनेत्री काजोल देवगन आज वापस मुंबई लौट गई हैं। काजोल सुबह 7 बजे स्पेन रिजॉर्ट से रवाना हुईं। सुबह साढ़े 8 बजे उन्होंने भुंतर से फ्लाइट पकड़ी और मुंबई के लिए रवाना हो गईं।
हिमाचल के कुल्लू स्थित मनाली में चल रह फिल्म सरजमीं की शूटिंग से ब्रेक लेकर फिल्म अभिनेत्री काजोल देवगन आज वापस मुंबई लौट गई हैं। काजोल सुबह 7 बजे स्पेन रिजॉर्ट से रवाना हुईं। सुबह साढ़े 8 बजे उन्होंने भुंतर से फ्लाइट पकड़ी और मुंबई के लिए रवाना हो गईं। सूत्रों के अनुसार काजोल 7 मार्च को वापस मनाली लौटेंगी।​
काजोल के साथ आई मेकअप टीम भी वापस लौटी
काजोल ने अपना चेहरा इस कदर बालों से ढक रखा था कि उन्हें कोई पहचान न पाए। हुआ भी वैसा ही। जिस वक्त वह भुंतर एयरपोर्ट पहुंची, उन्हें कोई भी पहचान नहीं पाया। हालांकि उस वक्त स्कूल के बहुत सारे बच्चे मौजूद थे। जब तक बच्चों को पता चला वह वेटिंग रूम में जा चुकीं थीं। वहीं, काजोल के साथ आई मेकअप टीम व अन्य क्रू के सदस्य भी वापस लौट गए हैं।
सुनील शेट्टी के बिना वेब सीरीज के फिल्माए गए सीन
मनाली के कोठी में चल रही वेब सीरीज नंदा देवी की शूटिंग में आज सुनील शेट्टी नहीं पहुंचे। अलबत्ता उनके साथ के जूनियर आर्टिस्टों पर सीन फिल्माए गए। कोठी में फिल्म शूटिंग के लिए जीप को तैयार किया गया। जिस पर सवार होकर कैमरामैन ने जूनियर आर्टिस्टों के सीन शूट किए। कोठी में सुबह मौसम सुहावना था। धूप भी खिली थी, मगर दोपहर बाद शुरू हुई बर्फबारी के कारण शूटिंग बीच में ही रोकनी पड़ी।